CELEX: 62013CN0554
Language: sk
Date: 2013-10-28 00:00:00
Title: Vec C-554/13: Návrh na začatie prejudiciálneho konania, ktorý podal Raad van State (Holandsko) 28. októbra 2013 — Z. Zh., ďalší účastník konania: Staatssecretaris van Veiligheid en Justicie a Staatssecretaris van Veiligheid en Justicie, ďalší účastník konania: I. O.

11.1.2014   
            
            
               SK
            
            
               Úradný vestník Európskej únie
            
            
               C 9/20
            
         Návrh na začatie prejudiciálneho konania, ktorý podal Raad van State (Holandsko) 28. októbra 2013 — Z. Zh., ďalší účastník konania: Staatssecretaris van Veiligheid en Justicie a Staatssecretaris van Veiligheid en Justicie, ďalší účastník konania: I. O.
   (Vec C-554/13)
   2014/C 9/31
   Jazyk konania: holandčina
   
      Vnútroštátny súd, ktorý podal návrh na začatie prejudiciálneho konania
   
   Raad van State
   
      Účastníci konania pred vnútroštátnym súdom
   
   
      Navrhovateľ: Z. Zh.
   
      Ďalší účastník konania: Staatssecretaris van Veiligheid en Justicie
   a
   
      Navrhovateľ: Staatssecretaris van Veiligheid en Justicie
   
      Ďalší účastník konania: I. O.
   
      Prejudiciálne otázky
   
   
               1.
            
            
               Predstavuje štátny príslušník tretej krajiny, ktorý sa neoprávnene zdržiava na území členského štátu, riziko pre verejný poriadok v zmysle článku 7 ods. 4 smernice Európskeho parlamentu a Rady 2008/115/ES zo 16. decembra 2008 o spoločných normách a postupoch členských štátov na účely návratu štátnych príslušníkov tretích krajín, ktorí sa neoprávnene zdržiavajú na ich území (Ú. v. EÚ L 348, s. 98, ďalej len „smernica o návrate“), už preto, lebo je podozrivý zo spáchania činu, ktorý sa podľa vnútroštátneho práva trestá ako trestný čin, alebo si to vyžaduje, aby bol za spáchanie tohto činu odsúdený trestným súdom, a musí byť v tomto prípade odsúdenie právoplatné?
            
         
               2.
            
            
               Zohrávajú pri posudzovaní otázky, či štátny príslušník tretej krajiny, ktorý sa neoprávnene zdržiava na území členského štátu, predstavuje riziko pre verejný poriadok v zmysle článku 7 ods. 4 smernice o návrate, okrem podozrenia alebo odsúdenia úlohu aj iné skutočnosti a okolnosti konkrétneho prípadu, ako sú závažnosť a druh činu, ktorý sa podľa vnútroštátneho práva trestá ako trestný čin, trvanie alebo úmysel príslušnej osoby?
            
         
               3.
            
            
               Zohrávajú skutočnosti a okolnosti konkrétneho prípadu, ktoré sú relevantné pri posudzovaní uvedenom v druhej otázke, úlohu aj pokiaľ ide o možnosť danú článkom 7 ods. 4 smernice o návrate, v prípade, že príslušná osoba predstavuje riziko pre verejný poriadok v zmysle uvedeného odseku 4, a to pri voľbe medzi upustením od poskytnutia lehoty na dobrovoľný odchod na jednej strane a poskytnutím lehoty na dobrovoľný odchod kratšej ako sedem dní na strane druhej?